Diari Oficial de la Generalitat Valenciana


Sumari del DOGV 2879, del 28-11-1996 (1996/840159)

ACORD de 5 de novembre de 1996, del Govern Valencià, pel qual se suprimeix el lloc de treball d'Oficial Major de l'Ajuntament de Burjassot.
-------------------------------------------------------------------------------------------------------------------------------------------

### Dades del document

Número de DOGV
:   2879

Data del DOGV
:   28-11-1996

Secció del DOGV
:   ALTRES DISPOSICIONS

Número del document
:   1996/840159


Data del document
:   05-11-1996

Organisme emissor
:   Conselleria de Presidència

Tipus de document
:   Acord

ACORD de 5 de novembre de 1996, del Govern Valencià, pel qual se suprimeix el lloc de treball d'Oficial Major de l'Ajuntament de Burjassot.   
El Govern Valencià, en la reunió de 5 de novembre de 1996, adoptà l'acord següent:  
Vist l'acord adoptat pel Plenari de l'Ajuntament de Burjassot, en la sessió celebrada el dia 11 d'abril de 1996, en què va aprovar la plantilla de personal al servei de la corporació, de la qual va suprimir el lloc d'Oficial Major, reservat a funcionaris d'administració local amb habilitació de caràcter nacional, que estava vacant en aqueix moment.  
Atès que l'article 2, apartat g) del Reial Decret 1732/1994, de 29 de juliol, sobre provisió de llocs de treball reservats a funcionaris amb habilitació de caràcter nacional, estableix que els llocs de col·laboració són creats discrecionalment per les corporacions locals.  
Atès l'article 159.1 del Text Refós de les disposicions legals vigents en matèria de Règim Local, aprovat pel Reial Decret Legislatiu 781/1986, de 18 d'abril, en la redacció de la Llei 42/1994, de 30 de desembre, estableix que la competència d'execució en matèria de creació, supressió i classificació dels llocs de treball reservats a funcionaris d'administració local amb habilitació de caràcter nacional, correspon a les comunitats autònomes d'acord amb els límits de població, pressupost i d'altres circumstàncies generals i objectives que per via de reglament s'establesquen per l'administració de l'Estat.  
Atès que en l'àmbit de la Generalitat Valenciana, l'article 9 de l'Ordre de 23 de maig de 1996, de la Conselleria de Presidència, per la qual es desplega el Decret 44/1996, de 25 de març, del Govern Valencià, que aprova el Reglament Orgànic i Funcional de la Presidència de la Generalitat Valenciana i de la Conselleria de Presidència, estableix que la Direcció General d'Interior és el centre directiu competent per a la proposta sobre classificació de llocs de treball reservats a funcionaris d'administració local amb habilitació de caràcter nacional. I que, segons l'article 25 de la Llei 5/1983, de 30 de desembre, de la Generalitat Valenciana, correspon al Govern Valencià l'exercici de les competències atribuïdes a la Comunitat Valenciana que no estiguen expressament atribuïdes en altres òrgans o institucions.  
Per tot el susdit, a proposta del conseller de Presidència, el Govern Valencià acorda:  
Suprimir el lloc de treball d'Oficial Major de l'Ajuntament de Burjassot, de conformitat amb l'acord adoptat en dia 11 d'abril de 1996, pel ple d'aqueixa corporació i la normativa d'aplicació sobre la provisió de llocs de treball reservats a funcionaris d'administració local amb habilitació de caràcter nacional.  
Contra aquest acord, que posa fi a la via administrativa, es podrà interposar, després de la comunicació preceptiva prèvia al Govern Valencià, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a partir de l'endemà de la publicació d'aquest acord en el Diari Oficial de la Generalitat Valenciana, d'acord amb els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals deu i onze de l'esmentada Llei 30/1992), sense perjudici que els interessats puguen exercir qualsevol altre recurs que consideren oportú.  
València, 5 de novembre de 1996  
El conseller secretari del Govern Valencià,  
JOSÉ JOAQUíN RIPOLL SERRANO